text: лунда (мвато-ямво патшалығы) xv-xvii ғасырларда конго өзені алқабында қалыптасқан мемлекет. халқының басым көпшілігі этникалық жағынан қазіргі ангола, конго және солтүстік родезия шекараларын мекендеген балуалар. лунда мемлекеті xvii ғасырдың бас кезінде қалыптасып бітті. мемлекетті билеуші мвато-ямво мен оның әйелі лукокеша басқарды. лунда мемлекеті мвато-ямво наведжи (1660-1675) және оның жақын мұрагерлері билік құрған кезеңде гүлденіп өсті. сауда жақсы дамыды. xix ғасырдың аяғында чоквеге қарсы соғыстар салдарынан лунда мемлекеті құлдырады да, еуропа отаршыларының жеміне айналды.